burgasdotpro/wikipedia huggingface dataset:
La cumparsita

La cumparsita (zo španielskeho „"comparsa"“ – karneval) je argentínske tango, ktoré napísal v roku 1917 uruguajský hudobník Gerardo Matos Rodríguez. Text napísali Pascual Contursi a Enrique Pedro Maroni. Patrí medzi najslávnejšie tangá všetkých čias. Skladba "La cumparsita" bola prvýkrát hraná na verejnosti v starej Café La Giralda v Montevideu. Na tomto mieste v súčasnosti stojí Múzeum tanga.
Medzi slávne verzie tohto tanga patrí prevedenie od Carlosa Gardela a orchestrov, ktoré viedli Juan d'Arienzo, Osvaldo Pugliese a Astor Piazzolla. "La cumparsita" je veľmi populárna na milongách. Je tradíciou, že sa hrá ako posledný tanec večera.
Výskyt.
Vo filmoch.
Tanečná scéna z filmu "Tango" (1998, réžia Carlos Saura).
Gene Kelly tancuje "La cumparsita" vo filme "Anchors Aweigh" (1945, réžia George Sidney).
Pieseň bola zahrnutá v sálovej scéne z filmu "Sunset Boulevard" (1950, réžia Billy Wilder), v ktorej Gloria Swansonová a William Holden tancovali tango.
V tanečnom filme "Tanec je môj život" (2006, réžia Liz Friedlander), Jenna Dewan, Dante Basco a Elijah Kelley tancovali na remixovanú verziu. 
Vo filme "Niekto to rád horúce" hrala túto pieseň kubánska kapela počas scény, v ktorej Jack Lemmon prezlečený za Dafné tancuje s partnerom, ktorý si myslí, že Lemmon je žena.
Rôzne.
Na Olympijských hrách v Sydney 2000, argentínsky tím pochodoval na uruguajskú hudbu "La cumparsita". To vyvolalo protesty a úradné námietky uruguajskej vlády.
Mnoho umeleckých gymnastiek použilo varianty skladby, okrem iných: Vanessa Atler (199899), Jamie Dantzscher (2000), Oana Petrovschi (200102), Elvire Teza (1998), Elise Ray (199798), Natália Ziganchina (2000), Mária Kharenkova (2013) a Mykayla Skinner (201112).
Joannie Rochette korčuľovala na skladbu v jej krátkom programe počas sezóny 20092010.
Pavel Kříž (vojak)

Brigádny generál JUDr. Pavel Kříž LL.M. (* 23. marec 1978, Benešov) je český generál, v súčasnosti náčelník Vojenskej polície, v tejto pozícii nahradil generála Milana Schulca.
Životopis.
Narodil se v roku 1978. Absolvoval právnickú fakultu ZČU a Univerzitu v Greifswalde. Po skončení štúdií pracoval v Nemecku, najskôr na súde a potom tiež v advokácii. V roku 2006 nastúpil k vojenskej polícii a stal sa príslušníkom Útvaru špeciálnych operácií Vojenskej polície. Zdôvodnil to tým, že mu nevyhovovala práca a vzťahy vo veľkej advokátskej firme. Nástup k vojenskej polícii mu umožnil absolvovať The Judge Advocate General's Legal Center and School vo Virgínii. Neskôr sa zúčastnil misii v Afganistane a tiež sa stal náčelníkom právnej služby VP.
Spor o menovanie do čela Vojenskej polície.
V januári 2015 minister obrany Martin Stropnický oznámil, že Kříž sa má stať veliteľom vojenskej polície. To vyvolalo nesúhlas náčelníka generálneho štábu Armády Českej republiky Petra Pavla. Dôvodom bolo, že veliteľ vojenskej polície musí mať generálsku hodnosť a Kříž bol len podplukovník, a preto bolo jeho menovanie v rozpore s kariérnym poriadkom. V apríli sa však náčelníkom Generálneho štábu stal Josef Bečvář a Stropnický Kříža znovu navrhol. V máji menovanie Kříža odsúhlasil branný výbor Poslaneckej snemovne, čo Stropnickému umožnilo Kříža vymenovať. Proti Křížovmu menovaniu sa vyslovili aj niektorí poslanci, ktorým vadila hlavne jeho neskúsenosť a mladosť. Funkciu Kříž prevzal 1. júna. Podľa Stropnického by sa mal zamerať hlavne na „vyšetrovanie hospodárskej kriminality alebo nezákonnosti v súvislosti s akvizičným procesom.“ Rovnakého dňa bol povýšený do hodnosti plukovníka. a dňa 8. mája 2016 mu bola prepožičaná hodnosť brigádneho generála. Dňa 28. októbra 2017 ho prezident Miloš Zeman povýšil na brigádneho generála.
Pavel Kříž

Pavel Kříž môže byť:
Střední škola Waldorfské lýceum

Střední škola Waldorfské lyceum je stredná škola všeobecného odborného zamerania, založená v roku 2005. Nachadza sa v Prahe na Opatove.
Momentálne na škole študuje 118 žiakov. Riaditeľom školy je Ing. Ivan Smolka.
Štúdium.
Škola je príspevková organizácia hlavného mesta Praha, založená bola 1. septembra 2005.
Škola ponúka štvorročné denné štúdium v odbore "Kombinované lyceum", v školskom roku 2011/2012 a 2012/2013 dobiehalo štúdium v odbore "Waldorfské lyceum" (staršia podoba odboru "Kombinované lyceum"). Štúdium je zakončené maturitou. Škola otvára každý rok jednu triedu s približne 30 žiakmi. Žiaci sú k štúdiu prijatí na základe výsledkov jednotnej štátnej z matematiky a českého jazyka (váha 60%) a z pohovoru resp. slohovej práce. Štúdium je v 1. a 2. ročníku jednotné pre všetkých žiakov, od 3. ročníku sa delí na humanitné a prírodovednú špecializáciu.
Škola dosiahla v prvých nových štátnych maturitách 2011 najlepšie výsledky zo všetkých stredných odborných škôl v Česku.
Philippe Coutinho

Philippe Coutinho Correia (* 12. jún 1992, Rio de Janeiro, Brazília) je brazílsky profesionálny futbalový stredopoliar a reprezentant, hrajúci za anglickú Aston Villu.
Klubová kariéra.
Od roku 2008 hral v Interi Miláno. Avšak kvôli jeho nízkemu veku mohol prestúpiť až v roku 2010. Do tej doby bol na hosťovaní v tíme Vasco da Gama. Debut v drese Interu zažil v zápase o Superpohár UEFA 2010 proti Atléticu Madrid. Hneď pri svojej prvej sezóne v Interi bol vyťaženejší než čakal.
30. januára 2013 sa dohodol na prestupe do Liverpoolu za 8,5 mil. £. V Liverpoole sa vďaka svojim skvelým technickým schopnostiam zaradil hneď do základnej zostavy.
FC Barcelona.
Na začiatku roku 2018 bol oznámený jeho prestup do španielskeho prvoligového klubu FC Barcelona. Podľa médií sa cena pohybovala okolo 142 mil. £. Coutinho sa tak v tej dobe stal tretím najdrahším hráčom na svete a najdrahším hráčom prestupujúcim z Britských ostrovov.
Reprezentačná kariéra.
Predstavil sa v drese brazílskej reprezentácie U20 na Majstrovstvách sveta hráčov do 20 rokov v roku 2011 v Kolumbii, kde Brazília získala titul po finálovej výhre 3:2 v predĺžení nad Portugalskom.
V drese A-tímu Brazílie sa prvýkrát predstavil 7. októbra 2010 pri priateľskom zápase proti Iránu (výhra 3:0).
Blue Air Moravia

Blue Air Moravia Transport bola plánovaná česká letecká spoločnosť, ktorá však nikdy nezačala svoju činnosť. Z brnianskeho letiska Tuřany mala lietať do Barcelony, Splitu, Dubrovníka, Milána, Ríma alebo Ľvova. Malo ísť o dcérsku spoločnosť rumunskej aerolinky Blue Air, ktorá bola založená v roku 2004. vo flotile mala mať jeden Boeing 737-500 s kapacitou 126 miest prevedený od Blue Air. Vlastnícky podiel spoločnosti byl 35 % Jihomoravská rozvojová (Juhomoravský kraj), zvyšných 65 % mal vlastniť dopravca Blue Air.
Destinácie.
Spoločnosť mala lietať z Brna pravidelne do Barcelony, Bruselu, Milána, Ríma a Ľvova. Iba cez leto mala lietať aj do Dubrovníku a Splitu.
Medzinárodné letisko Thunder Bay

Medzinárodné letisko Thunder Bay (IATA: YQT, ICAO: CYQT) je medzinárodné letisko pri meste Thunder Bay v kanadskej provincii Ontário. So 108 130 pohybmi lietadiel v roku 2012 bolo 5. najrušnejšie letisko v Ontáriu a 16. najrušnejšie v Kanade. Počas tohto roku prešlo letiskom viac než 761 000 cestujúcich.
Letisko je klasifikované ako medzinárodné Nav Canada a nachádza sa na ňom personál kanadskej hraničnej agentúry. Jej personál môže vybaviť lietadlá do 40 cestujúcich.
Dejiny.
Postavené bolo v roku 1938 ako Fort William Municipal Airport, čiastočne ako spôsob znižovania nezamestnanosti.
Letisko bolo v roku 1997 vládou odovzdané Thunder Bay International Airports Authority, neziskovej organizácii. V roku 2006 letisko vybavilo viac než 600 000 pasažierov, prvý krát od roku 2001.
Mindhunter

Mindhunter je americký kriminálny televízny seriál nakrútený podľa knihy "Mindhunter: Inside the FBI's Elite Serial Crime Unit" od Johna E. Douglasa a Marka Olshakera. Seriál mal premiéru 13. októbra 2017 na Netflixe. Druhá séria bola vydaná 16. augusta 2019. 15. januára 2020 bolo oznámené, že seriál bude mať dlhodobú pauzu a hercom boli rozviazané zmluvy.
Dej.
"Mindhunter" sleduje agentov FBI Holdena Forda a Billa Tencha, spolu s psychologičkou Wendy Carr, ktorí pracujú pre Behavioral Science Unit v FBI. Vypočúvajú uväznených sériových vrahov, aby pochopili ako myslia, s nádejou, že tieto znalosti aplikujú na aktuálne prípady.
Prvá séria sa odohráva v rokoch 1977 až 1980 v počiatkoch kriminálnej psychológie a kriminálnej profilácie v FBI. Sériový vrah Edmund Kemper má v tejto sérii podpornú rolu a asistuje agentovi Fordovi a Tenchovi v porozumení mysle sériového vraha.
Druhá séria sa odohráva v rokoch 1980 a 1981 a sleduje sériu vrážd v Atlante. Príbeh je založený na skutočnom prípade Wayna Williamsa, ktorý bol odsúdený za vraždu dvoch mužov, no nikdy mu nebola priznaná vina za ďalších minimálne 28 detí a adolescentov.
Produkcia.
Nakrúcanie prvej série začalo v máji 2016. Druhá séria bola potvrdená ešte skôr než Netflix vydal prvú. Druhá séria mala mať o dve časti menej ako prvá, t.j. osem. Nakoniec bolo vydaných 9 častí. Tie sa nakrúcali od apríla do decembra 2018. Režisérmi druhej série sú David Fincher, Andrew Dominik a Carl Franklin.
Nico &amp; Vinz

Nico &amp; Vinz je nórska hudobná dvojica, ktorej členmi sú Kahouly Nicolay "Nico" Sereba a Vincent "Vinz" Dery z Osla. Dvojica vznikla v roku 2010 pod názvom Envy, avšak koncom roku 2012 sa premenovala na Nico &amp; Vinz. V apríli 2013 vydala svoj najznámejší singel „Am I Wrong“. Singel obsadil 2. miesto v nórskom rebríčku VG-lista, dánskom rebríčku Tracklisten a švédskom rebríčku Sverigetopplistan.
Diskografia.
Štúdiové albumy
Mixtapy
EP
Grňa

Grňa alebo griňa môže byť:
Grňa môže byť aj:
Železničná stanica Varín

Železničná stanica Varín je stanica v katastri obce Varín na dvojkoľajnej elektrifikovanej železničnej trati Žilina – Košice. Zastavujú tu osobné vlaky.
Vybudovaná bola už počas výstavby trate v roku 1871 a postupne bola rozšírená o viaceré vlečky a koľaje. V súčasnosti sa medzi stanicou Žilinou a Varín nachádza zriaďovacia stanica. V blízkosti stanice sa nachádza vápenka Dolvap, o niečo bližšie k Žiline odbočuje vlečka do areálu Kia Motors Slovakia.
Časovňa

Časovňa je v gréckokatolíckej a pravoslávnej cirkvi malá budova bez oltára. Názov pochádza z ruštiny, kde slovo "časy" () v náboženskom vyznáme znamená hodinky.
Časovne sú väčšinou stavané v mestách, dedinách, pri cestách alebo na cintorínoch. V časovniach sa veriaci modlia a zapaľujú sviečky pred ikonami. Liturgia je možná len vo výnimočných prípadoch. Katolícke kaplnky, na rozdiel od časovní, môžu súčasne vykonávať funkciu malých chrámov.
Časovňa je aj miesto modlitieb starovercov.
Železničná zastávka Nezbudská Lúčka-Strečno

Železničná zastávka Nezbudská Lúčka-Strečno je zástavka v katastri obce Nezbudská Lúčka na elektrifikovanej železničnej trati Žilina – Košice. 
Vybudovaná bola už počas výstavby trate v roku 1871 a až do zdvojkoľajnenia trate v roku 1938 bola dôležitým miestom križovania vlakov medzi Žilinou a Vrútkami. Začiatkom 20. storočia tu bola vybudovaná vlečka do blízkej bane na asfalt, no tá bola po ukončení ťažby zrušená. Po zdvojkoľajnení trate poklesol význam zastávky, ktorá sa však vďaka výhodnej polohe stala obľúbeným východiskom na túry do blízkej Malej Fatry, či návštevu Strečnianskeho hradu. 
Zastavujú tu iba osobné vlaky a prechod na druhé nástupište je zariadený podchodom na konci nástupišťa. Do obce Strečno, ležiacej na opačnom brehu Váhu, je prístup po moste, automobily sa môžu preplaviť kompou.
Hypertenzia

Hypertenzia alebo hypertónia alebo hypertonus môže byť v medicíne:
Hypertonus alebo hypertónia môže byť v medicíne: v užšom zmysle len zvýšené napätie (tonus) svalu, synonymá: svalová hypertónia, svalový hypertonus, pozri svalová hypertónia
Games People Play

„Games People Play“ je skladba amerického speváka-skladateľa Joea Southa. Vydaná bola koncom roku 1968 a získala cenu Grammy v kategóriách najlepšia súčasná pieseň a Pieseň roka.
História.
Skladba „Games People Play“ je protestná pieseň, ktorej text hovorí o rôznych druhoch nezodpovednosti, nenávisti, pokrytectva, neľudskosti a netolerancie v medziľudských a spoločenských vzťahoch medzi ľuďmi. Vydaná bola ako singel z jeho debutového albumu "Introspect", pričom dosiahla 12. miesto v americkom rebríčku Billboard Hot 100 a 6. miesto v britskom rebríčku UK Singles Chart.
V roku 1994 vytvorila cover verziu jamajská reggae skupina Inner Circle, ktorá bola vydaná ako singel z albumu "Reggae Dancer". Tento album bol nominovaný na cenu Grammy v kategórii Best Reggae Album.
Veverica

Veverica alebo zastarano aj veverka môže byť:
Veverice alebo zastarano aj veverky môže byť:
Veverka môže byť aj:
Veverička

Veverička môže byť:
Hvizdoš

Hvizdoš môže byť:
Svišť

Svišť (iné názvy: svist, svišt, švist) môže byť:
Piskáč

Piskáč môže byť:
Bobák

Bobák (zriedkavo: "bobak") môže byť:
Zoznam nákupných centier v Košiciach

Toto je zoznam nákupných centier v Košiciach.
Hvižď

Hvižď môže byť:
Popolica

Popolica (iné názvy: popelica, dávnejšie aj: "popelice") môže byť:
Spermophilus (v užšom zmysle)

Spermophilus (nesprávne "Citellus" - pozri poznámku v článku Spermophilus), po slovensky syseľ, je rod z čeľade vevericovité. 
Niekedy (najmä staršie) sa rod Spermophilus definuje rôzne širšie - pozri v článku Spermophilus. Nasledujúci text je len o rode Spermophilus v najužšom zmysle.
Výskyt.
Rod je rozšírený v Eurázii, presnejšie v strede Eurázie, a to zhruba v páse od Česka, cez Slovensko, Ukrajinu, južné Rusko, Kazachstan, Mongolsko po hranice KĽDR. 
Druhy.
Aktuálne sú rozlišované tieto druhy:
Katharine Rossová

Katharine Rossová (* 29. január 1940, Hollywood, Kalifornia, USA) je americká herečka.
Životopis.
Narodila sa v rodine vojenského námorníka. 
Prvú hereckú prípravu získala na hereckej škole v San Franciscu. V televízii debutovala v roku 1963 v televíznom seriáli stanice NBC. Jej vôbec najznámejšou filmovou rolou je zrejme postava študentky v snímke "Absolvent" z roku 1967, kde si zahrala po boku Dustina Hoffmana, za túto rolu bola nominovaná na Oscara.
Medzi jej najznámejšie filmy patria aj "Butch Cassidy a Sundance Kid", kde hrala s Robertom Redfordom a Paulom Newmanom, alebo vojnový sci-fi film "Tajomná žiara nad Pacifikom", kde hrala jedinú ženskú postavu v celom filme.
Osobný život.
Je piaty raz vydatá. Jej prvým manželom bol herec Joel Fabiani v rokoch 1960 až 1962, druhým John Marion 1964 až 1967. V roku 1969 si vzala oscarového kameramana Conrada L. Halla, s ktorým sa zoznámila pri natáčaní filmu "Butch Cassidy a Sundance Kid"., rozviedli sa v roku 1973. V roku 1975 sa stal jej štvrtým manželom Gaetano "Tom" Lisi, s ktorým sa stretla pri natáčaní filmu "The Stepford Wives"., rozviedli sa v roku 1979.
So svojim súčasným manželom Samom Elliottom hrala v roku 1978 vo filme "The Legacy". Vzali sa v máji roku 1984 a v septembri 1984 sa im narodila dcéra Cleo Rose.
Vysoký tlak

Vysoký tlak môže byť:
Sean Paul

Sean Paul Ryan Francis Henriques (* 9. január 1973, Kingston, Jamajka) je jamajský hip-hopový hudobník a hudobný producent. Medzi jeho najväčšie hity patrí skladba „Get Busy“, z albumu "Dutty Rock". Album následne vyhral cenu Grammy v kategórii Best Reggae Album.
Medzi jeho ďalšie hity patria skladby „We Be Burnin’“, „Got 2 Luv U“, „She Doesn’t Mind“, „No Lie“. Dodnes predal po celom svete viac ako 10 miliónov nahrávok.
Vyšná Pokoradz

Vyšná Pokoradz je mestská časť Rimavskej Soboty.
Nižná Pokoradz

Nižná Pokoradz je mestská časť Rimavskej Soboty. Niekedy bola obcou v okrese Rimavská Sobota.
Zoznam olympijských medailistov v alpskom lyžovaní

Alpské lyžovanie sa na zimných olympijských hrách objavilo prvýkrát v roku 1936 v Garmisch-Partenkirchene a to iba s kombinačnými pretekmi mužov a žien. Postupne boli do programu zimných olympijských hier zaradené ďalšie disciplíny, v roku 1948 zjazd a slalom mužov i žien. V rokoch 1952 - 1984 sa kombinačné preteky nejazdili.
Zhluk

Zhluk môže byť:
Železničná stanica Turany

Železničná stanica Turany je stanica v katastri mesta Turany na dvojkoľajnej elektrifikovanej železničnej trati Žilina – Košice. Zastavujú tu osobné vlaky.
Vybudovaná bola počas výstavby Košicko-bohumínskej železnice v roku 1871.
V súčasnosti má 5 dopravných koľají, 2 manipulačné, 2 odstavné a 1 ostatnú koľaj. Prechod na nástupištia je zabezpečené úrovňovým prechodom.
Pokladňa ZSSK vydáva vnútoštátne cestovné lístky.
Sarpsborg

Sarpsborg je mesto v Nórsku. Je správnym mestom kraja Østfold. Mesto založil Olaf II. Svätý v roku 1016. Vtedy sa volalo "Borg" a bolo až do Olafovej smrti v roku 1030 hlavným mestom Nórska. Je tretím najstarším mestom Nórska.
Väčšina starého mesta skončila po zosuvoch v rieke Glomma. Bolo znovu postavené na bezpečnejšom mieste, ale v roku 1567 bolo vypálené švédskym vojskom. Obyvatelia utiekli po prúde rieky Glommy do miest dnešného Fredrikstadu, ktorý ako mesto založili v roku 1569. Potom bol Sarpsborg vystavaný znova. Počet jeho obyvateľov stále rastie, v roku 2005 dosiahol počet obyvateľov 50 000, k 1. januáru 2006 tu žilo 50 115 obyvateľov.
Spolu s Fredrikstadom dnes tvoria piatu najväčšiu konurbáciu v Nórsku. K 1. aprílu 2006 mali obe mestá spolu 121 097 obyvateľov. Najvýznamnejšiu priemyselnú výrobu zastupuje "Borregaard", v meste pôsobí "Borg Bryggerier" (Pivovar Borg) z druhej najväčšej pivovarníckej skupiny v Nórsku ("Hansa Borg Bryggerier").
Znak.
Znak Sarpsborgu bol vytvorený v roku 1966, jeho podoba vychádza z pečate z roku 1556.
Šport.
V šesťdesiatych rokoch 20. storočia bol Sarpsborg známy svojím futbalovým tímom Sarpsborg FK (v súčasnosti Sarpsborg 08 FF po zlúčení s klubom FK Sparta Sarpsborg v roku 2008,) ale dnes je viac známy svojím hokejovým tímom Sparta Warriors.
In the Army Now

„In the Army Now“ je skladba pôvodom juhoafrickej dvojice z Holandska Bolland &amp; Bolland z roku 1982. Skladba sa udržala šesť po sebe idúcich týždňov na vrchole nórskeho hudobného rebríčka VG-lista. Neskôr v roku 1986 bola vytvorená coververzia anglickou rockovou skupinou Status Quo. Vydaná bola ako singel z ich albumu "In the Army Now". Táto verzia obsadila 2. miesto v britskom rebríčku UK Singles Chart.
Zoznam skladieb.
A-strana
B-strana
Linda B. Bucková

Linda B. Bucková (* 29. január 1947, Seattle, Washington, USA) je americká biologička.
V roku 2004 spolu s Richardom Axelom získala Nobelovu cenu za fyziológiu alebo medicínu. Ocenenie získali za výskum za objav čuchových receptorov a organizácie čuchového ústrojenstva a zistení, ktoré gény riadia vnímanie vôní.
Vyštudovala psychológiu a mikrobiológiu na University of Washington v Seattli. Roku 1980 získala doktorát z imunológie na University of Texas Southwestern Medical Center v Dallase. Potom pôsobila na Kolumbijskej univerzite v New Yorku a od roku 1991 na oddelení neurobiológie na Harvard University. Od roku 2002 pracuje v Seattli vo Fred Hutchinson Cancer Research Center.
PZL W-3 Sokół

PZL W-3 Sokół je poľský dvojmotorový viacúčelový vrtuľník strednej hmotnostnej kategórie so štvorlistovým nosným a trojlistovým tlačným vyrovnávacím rotorom. Vrtuľník vyrába spoločnosť PZL-Świdnik (teraz AgustaWestland Świdnik).
Vývoj.
Vrtuľník W-3 Sokół je prvý vrtuľník, ktorý bol vyvinutý a sériovo vyrábaný výhradne v Poľsku. Jeho vývoj začal v roku 1973. Prvý raz vzlietol 16. novembra 1979, ukázali sa však jeho nedostatky. Preto sa pokračovalo vo vývoji a 6. mája 1982 vzlietol ďalší prototyp, ktorý mal zásadné konštrukčné zmeny. Od tohoto dátumu bol tiež certifikovaný v Poľsku, Rusku, Spojených štátoch a v Nemecku. Vývoj vrtuľníka vychádzal zo sovietskeho ľahkého modelu Mil Mi-2, ktorý bol vyrábaný licenčne v Poľsku od roku 1962. Vrtuľník sa začal vyrábať v roku 1985, ale jeho produkcia bola na začiatku výroby nízka. Certifikáciu FAR-29 (Federal Aviation Regulations) získal v USA v máji 1993. V decembri toho istého roku bola rovnaká certifikácia udelená aj Nemecku.
W-3 Sokół je vrtuľník klasickej koncepcie, ktorý využíva dva turbohriadeľové motory PZL-10W. Je využívaný na vojenské účely, pre potreby leteckej záchrannej služby, na pátranie, ako civilný dopravný vrtuľník, pre VIP lety a ďalšie účely. V poradí stý kus bol dokončený v júni 1996.
Google Pixelbook

Google Pixelbook je prenosný laptop od firmy Google. Predstavený bol 4. októbra 2017 a začal sa predávať 30. októbra toho istého roku.
Oproti väčšine notebookov, ktoré Google vyrobil (Chromebook), sa Pixelbook líši vyššou cenovkou, ktorá začína na 999 USD.
Parametre.
Pixelbook ponúka 12,3" displej s rozlíšením 2400 x 1600 pixelov. Tablet má úplne otočný displej. O výkon sa starajú procesory radu Intel i siedmej generácie. Na výber je medzi i5 alebo i7. Veľkosť operačnej pamäte sa pohybuje opäť podľa zvolenej kombinácie medzi 8 až 16 GB. Interné úložisko ponúka 128 alebo 256 GB.
K tabletu je tiež za 99 USD možnosť dokúpiť stylus s názvom Pixelbook Pen. Tablet má tiež jednoduchšie prepojenie s telefónmi Google Pixel.
Bitcoin Cash

Bitcoin Cash je kryptomena, ktorá vznikla 1. augusta 2017 odštiepením od kryptomeny Bitcoin. V novembri 2017 bola celková trhová hodnota Bitcoin Cash 20 miliárd dolárov.
Vznik.
Dôvodom vzniku Bitcoin Cash bola nespokojnosť menšej, ale vplyvnej časti bitcoinovej komunity s pomalým spracovávaním transakcií a s tým spojenými vysokými poplatkami za tieto transakcie. Zrýchlenie transakcií umožnilo navýšenie bloku z jedného na osem megabajtov. Niekoľko mesiacov po vzniku tejto meny, v decembri 2017, bol medián poplatkov za transakcie v Bitcoin 12 dolárov a 42 centov, u Bitcoin cash išlo iba 1,8 centov. V dôsledku rozdelenia meny každý majiteľ Bitcoin získal rovnaký podiel Bitcoin cash, ktorý vlastnil v Bitcoin.
Reakcia.
V čase jeho vzniku sa k budúcnosti Bitcoin Cash vyjadroval kriticky odborník na kryptomenu Martin Šíp pracujúci v Startupe SatoshiLabs. Bitcoin cash podporuje investor Roger Ver, prezývaný "Bitcoin Jesus", ktorý ho kvôli jeho lepšej praktickej využiteľnosti preferuje pred Bitcoinom. Bitcoin cash označuje za ten pravý Bitcoin a odmieta označovanie Bitcoin cash ako "bcash".
S kryptomenou Bitcoin cash je možné obchodovať na burzách ako napr. Bitfinex a Kraken. Od začiatku decembra 2017 je možné ho kúpiť a obchodovať s ním aj na burze Bitstamp. Na burze s kryptomenami Coinbase mal byť Bitcoin cash obchodovateľný od 1. januára 2018., obchodovanie s ním tu bolo nakoniec spustené už 20. decembra 2017.
Židia v Prostějove

Židovská menšina v Prostějove patrila medzi najväčšie židovské komunity na Morave. Židia žili v Prostějove od 15. storočia, veľká väčšina z nich zahynula v čase holokaustu. Vďaka veľkej židovskej menšine sa Prostějov prezývali "Hanácky Jeruzalem". 
História.
Prostějovskú Židovskú obec založili židia vyhnaní z Olomouca v druhej polovici 15. storočia. V tej dobe to bola druhá najpočetnejšia židovská komunita na Morave (po Mikulove). Vďaka nej sa Prostějovu začalo hovoriť "Hanácky Jeruzalem". Najstarší židovský cintorín je datovaný do 15. storočia a najstarší náhrobný kameň do roku 1654. Počas tridsaťročnej vojny (1618-1648) sa populácia židovskej obce znížila z 600 členov na 500. Prvá synagóga bola postavená roku 1676 a druhá "Nová synagóga" 1836. Nemecká židovská škola bola založená v roku 1782. V roku 1713 v meste žilo 1398 židov. 
Prostějovskí židia hrali významnú úlohu v moravskom textilnom priemysle. V roku 1801 založil Feith Ehrenstamm továreň na kašmír, týmto sa z neho stal prvý židovský majiteľ továrne na výrobu súkna. Najznámejšia zo židovských tovární bola vôbec prvá konfekcia Mayera a Isaka Jaques Mandla, ktorá otvárala továrenskú výrobu už v roku 1858. Z ďalších podnikateľov boli významní konfekcionári: Berger, Pollak, bratia Grünwaldovi, Seliger a Ruhdorfer, Weiss a ďalší. Najväčším židovským továrnikom v konfekcii sa stal od dvadsiatych rokov 20. storočia Gustav Sborowitz, ktorý ako prvý v meste zaviedol pásovú výrobu.
V Prostějove sídlila aj židovská náboženská obec, ktorá sa v roku 1884 oddelila od židovskej politickej obce. Židia mali už v roku 1522 svoju školu, v 19. storočí posielali svoje deti prevažne do nemeckých škôl. Od roku 1897 bol Prostějov sídlom Zväzu rabínov Moravy a Sliezska. 
Prostějovskí Židia pracovali kultúrne v desiatkach rôznych spolkov, prevažne nemeckých: Židovský dobročinný spolok Chevry Kadischa, Dobročinný spolok paní a dievčat, Spolok sionistov, Grajciarový spolok na podporu židovských chudobných, Židovský národný spolok, Židovský telocvičný spolok, Feriálny klub židovských študujúcich vysokých škôl Giskalah a Miestna skupina rakúskeho zväzu židovských obchodných pomocníkov. V roku 1914 vlastnili Židia 160 domov mimo ghetto. Najviac (sedem z nich) vlastnil Zikmund Wolf. Po roku 1918 sa židia združovali v spolkoch: Židovská mládež, Židovská telovýchova, Židovská sociálna starostlivosť a populárny ŽSK Makkabi s futbalovým ihriskom pri Hloučele. Za prvej republiky stáli na čele židovskej náboženskej obce rabín dr. Leopold Goldschmied a dr. Schön. V mestskom zastupiteľstve boli v roku 1923 traja židia. 
V noci zo 14. na 15. júna 1939 sa pokúsilo niekoľko fašistov zapáliť synagógu. Aby sa zabránilo podobným pokusom, bola budova daná do správy mesta Prostějova. V júni a júli 1942 bolo z Prostějova transportovaných cez 1600 židov. Transporty smerovali do Terezína, odkiaľ potom prevažne boli posielaní do likvidačného tábora v Osvienčime. V Osvienčime zahynulo vyše 1500 prostějovských židov. Pamiatku obetí rasovej perzekúcie dodnes pripomína 1370 mien vytesaných na žulovej doske v obradnej sieni židovského cintorína.
LifeTv

LifeTv je slovenská kresťanská televízia, ktorá spolupracuje s kresťanskými organizáciami a cirkvami. Nie je teologicky ovplyvnená jednou cirkvou. Vysiela rôzne programy z rôznych cirkevných pozadí z celého sveta, niektoré relácie tak môžu predstavovať rôzne doktrinálne názory. Patri do portfólia služieb Mládeže pre Krista - Slovensko (MPKS).
Save Tonight

„Save Tonight“ je skladba švédskeho rockového hudobníka Eagle-Eye Cherry, a zároveň hlavný singel s jeho debutového albumu "Desireless" z roku 1997. Je otváracou skladbou albumu a získala významný úspech v rádiách. Dosiahla tiež 3. miesto v írskom hudobnom rebríčku, 5. miesto v americkom rebríčku Billboard Hot 100, 6. miesto v britskom rebríčku UK Singles Chart a 2. miesto v jeho rodnom Švédsku. V roku 1997 bola v hlasovaní novozélandského rádia "The Edge" zvolená za skladbu roka. Skladba „Save Tonight“ je považovaná za signature song speváka Eagle-Eye Cherry. Eagle-Eye Cherry tiež získal cenu Rockbjörnen v kategórii "Swedish song of the year 1997".
Zoznam skladieb.
Nižšie sú uvedené formáty a zoznamy skladieb hlavného vydania singlu „Save Tonight“.
Lekári proti jadrovej vojne

Lekári proti jadrovej vojne () je celosvetová skupina 63 národných lekárskych organizácií, ktorá sa snaží pomáhať zabrániť jadrovej vojne a ktorá podporuje jadrové odzbrojenie.
Organizácia vznikla v decembri roku 1980 a na začiatku deväťdesiatych rokov mala okolo 200 000 členov z viac ako 60 krajín. Sídli v Somerville v americkom štáte Massachusetts.
V roku 1985 získali Nobelovu cenu za mier.
Firestone (pieseň)

„Firestone“ je skladba nórskeho DJa a hudobného producenta Kyga. Na skladbe vokálne spolupracoval austrálsky spevák Conrad Sewell. Text a hudbu zložil holandský textár Martijn Konijnenburg, ktorého k tomu inšpiroval bilbord spoločnosti Firestone Tire and Rubber Company, ktorý videl v meste Venice v Kalifornii. Skladba bola vydaná ako singel dňa 1. decembra 2014 a dosiahla 1. miesto v nórskom rebríčku VG-lista. Skladba sa stala veľkým medzinárodným hitom pre Kyga, v mnohých krajinách. Speváčka Birdy zahrala naživo coververziu tejto skladby v programe Live lounge rádia BBC Radio 1.
Kompozícia.
Skladba je zožená v tónine D dur. Je nahraná v bežnom takte pri tempe 114 BPM. Postupnosť akordov je G – A – Bm – D.
Majstrovstvá sveta v alpskom lyžovaní 2017 – Slalom žien

Ženský slalom bola súťaž na Majstrovstvách sveta v alpskom lyžovaní 2017 a konala sa 18. februára 2017.
Kvalifikácia sa konala 17. februára 2017.
Výsledky.
Prvé kolo začalo o 09:45 a druhé kolo o 13:00.
Majstrovstvá sveta v alpskom lyžovaní 2017 – Obrovský slalom žien

Obrovský slalom žien bola súťaž na Majstrovstvách sveta v alpskom lyžovaní 2017 a konala sa 16. februára 2017.
Kvalifikácia sa konala 13. februára 2017.
Výsledky.
Prvé kolo začalo o 09:45 a druhé kolo o 13:00.
Konstal 114Na

Konstal 114Na je verzia električky Konstal 112N so stredným nízkopodlažným článkom. Vozidlá 114Na boli vyrábané v roku 1997 firmou Alstom Konstal v Poľsku. Celkom boli vyrobené dva kusy, všetky z nich boli dodané do Gdanska.
Konštrukcia.
Konstal 114Na konštrukčne vychádza z pôvodnej verzie 112N. Ide o jednosmerný motorový električkový vozeň, ktorý je usadený na štyroch dvojnápravových podvozkoch (každá náprava je hnacia). Každú nápravu poháňa jeden trakčný motor s výkonom 41,5 kW. Karoséria električky sa skladá z troch článkov. Najvýraznejšou zmenou oproti typu 112N je stredný článok, ktorý je nízkopodlažný. Podlaha vozidla sa nachádza vo výške nad temenom koľajnice, spojenie s nízkopodlažnou časťou ( nad TK) zaisťujú tri schody. Kabína vodiča je uzavretá a oddelená od salónu. Čalúnené sedačky pre cestujúcich sú umiestnené systémom 1+1. Prúd je z trolejového vedenia odoberaný polopantografom. Električky tohto typu nie sú určené pre rozchod koľaje menší ako .
Dodávky električiek.
V roku 1997 boli vyrobené celkom 2 vozne 114Na. Všetky boli dodané do Gdanska.
Majstrovstvá sveta v alpskom lyžovaní 2017 – Super-G žien

Super-G žien bola súťaž na Majstrovstvách sveta v alpskom lyžovaní 2017 a konala sa 7. februára 2017.
Výsledky.
Preteky začali o 12:00.
Karpatská ulica (Žilina)

Karpatská ulica je ulica v Žiline na sídlisku Vlčince.
Vznikla na prelome sedemdesiatych a osemdesiatych rokov 20. storočia pri výstavbe panelového sídliska. Nachádzajú sa na nej prevažne panelové domy. Pomenovaná je po pohorí Karpaty. Na ulici sa nachádza základná škola a Zariadenie pre seniorov s domovom sociálnych služieb "Letokruhy".
Priebeh.
Ulica začína pri Základnej škole Karpatská a pokračuje juhozápadným smerom k Ulici vysokoškolákov. Ústia do nej ulice Fatranská, Gerlachovská a Tatranská.
Majstrovstvá sveta v ľadovom hokeji 1969

Majstrovstvá sveta v ľadovom hokeji 1969 boli v poradí 33. Majstrovstvá sveta, ktoré sa konali vo Švédsku, za účasti 8 tímov. Turnaj sa mal pôvodne konať v Československu. To sa však kvôli vpádu vojsk Varšavskej zmluvy do Česko-Slovenska zrieklo usporiadania turnaja a IIHF poverila Švédsko. Švédsko bolo organizátorom svetového šampionátu mužov štvrtýkrát, predtým hostilo turnaj v rokoch 1949, 1954 a 1963. Súčasťou turnaja boli aj 47. majstrovstvá Európy. Turnaj vyhral Sovietsky zväz.
Diplomat aréna

Diplomat aréna je multifunkčná športová hala v Piešťanoch, primárne slúžiaca ako domovský stánok basketbalového tímu Piešťanské Čajky, hrajúceho v slovenskej extralige a v medzinárodných súťažiach.
Charakteristika.
Po vzniku basketbalového tímu Piešťanské Čajky bol tento tím nútený hrávať extraligu od sezóny 2012 vzhľadom na chýbajúcu vhodnú halu v telocvični piešťanského Gymnázia Pierra de Coubertina, podmienky ktorej neboli ideálne. Uvažovalo sa teda o výstavbe novej haly. Tá vznikla v roku 2015, hlavným investorom bol Miroslav Nerád, konateľ spoločnosti Eur-Med, predseda správnej rady klubu a dlhoročný podporovateľ basketbalu v Piešťanoch a na Starej Turej.
Aréna mala premiéru 3. októbra 2015 na zápase proti MBK Ružomberok. Meno Diplomat nesie hala podľa hlavného sponzora, zdravotníckej firmy Diplomat Dental. Hala patrí mestu Piešťany a má kapacitu 800 miest. V hale, ktorá je okrem basketbalu určená aj na hádzanú, sa nachádza aj ďalšie vybavenie v podobe posilňovne, sauny, reštaurácie a kaviarne.
Medzinárodné podujatia.
Diplomat aréna slúži ako jeden z pravidelných domovských stánkov slovenskej ženskej basketbalovej reprezentácie.
Šok a hrôza

Šok a hrôza (technický preklad rapídna dominancia) je taktika útoku založená na použití ohromnej moci a veľkolepých prejavov sily, aby paralyzovali nepriateľské vnímanie bojového poľa a zničili jeho odhodlanie bojovať. Túto definíciu uviedli autori Harlan K. Ullman a James P. Wade v roku 1996 a je produktom Národnej obrannej univerzity Spojených štátov.
Doktrína rapídnej dominancie.
Rapídna dominancia je definovaná autormi Harlan K. Ullman a James P. Wade akopokus o ovplyvňovanie vôle, vnímania a porozumenie protivníka z dôvodu boja alebo v reakcii na naše strategické ciele prostredníctvom použitia taktiky šoku a hrôzy.Ďalej, rapídna dominancia podľa autorov spôsobí:
použiť túto taktiku proti nepriateľovi okamžite alebo dostatočne včas, aby ochromil jeho vôľu pokračovať. Získať kontrolu nad prostredím a paralyzovať vnímanie protivníka skutočnosti tak, aby nebol schopný odporu na taktickej a strategickej úrovni.
Podľa autorov je možné charakterizovať 4 charakteristické črty rapidnej dominancie :
Vojny kde bola táto taktika použitá.
Prvá vojna v Čečensku.
Ruská vojenská stratégia v prvej vojne v Čečensku a najmä boj o hlavné mesto Groznyj bola opísaná ako Šok a hrôza.
Tretia vojna v Perzskom zálive.
Pred treťou vojnou v Perzskom zálive v roku 2003 sa očakával podobný scenár ako v prípade druhej vojne v Perzkom zálive. Očakávalo sa masívne použitie leteckých síl v príprave pred pozemným útokom. V skutočnosti však bol útok na Irak vedený hneď pozemne aby iracká armáda bola eliminovaná čo najrýchlejšie. 
Predpokladom bolo, aby koaličné jednotky ktoré sú omnoho mobilnejšie ako iracké mohli napadnúť iracké veliteľské štruktúry a zničiť ich v krátkom čase. Táto taktika by zmenšila počet civilných obetí a rovnako poškodenie mestskej infraštruktúry. Očakávalo sa, že odstránenie vedenia by viedlo k zrúteniu irackých síl a vlády, čím by obyvateľstvo následne podporilo útočnú stranu. Okupácia miest a útoky na periférne vojenské zoskupenia irackej armády by nikde neviedli a nedostavil by sa potrebný účinok. Všetky tieto skutočnosti potvrdzujú, že útok na Irak bol realizovaný taktikou Šoku a hrôzy. Podľa vojenských zdrojov koalície bolo v prvej fáze útoku zameraných 1000 cieľov naprieč celou krajinou.
Kateřina Coufalová

Kateřina Coufalová (* 1983) je česká plavkyňa.
Súťaží v kategóriách S9/SB9/SM9, ktoré sú určené pre súťažiaci s amputáciou ruky.
Vo svojich 13 rokoch sa prvýkrát zúčastnila letných paralympijských hier 1996 v Atlante, kde v pretekoch na 100 m prsia získala vo svetovom rekorde (držala ho do roku 1998) zlatä medailu a stala sa najmladšou paralympijskou víťazkou v histórii.
V rokoch 1997 (Badajoz) a 1999 (Braunschweig) sa stala majsterkou Európy, roku 1998 na majstrovstvách sveta v Christchurchi získala striebornú medailu.
Na letných paralympijských hrách 2000 v Sydney bola na trati 100 m prsia diskvalifikovaná kvôli pohybu na štarte, v polohových pretekoch na 200 m doplávala na treťom mieste.
V roku 2001 ukončila kvôli zdravotným problémom športovú kariéru, po dvoch rokoch sa však k súťaženiu vrátila a na letných paralympijských hrách 2004 v Aténach vybojovala zlatú medailu v prsiarskej stovke. V roku 2004 bola vyhlásená za Paralympionika roku v juniorskej kategórii.
Slovensko na Zimných olympijských hrách 2018

Slovensko na Zimných olympijských hrách 2018 v kórejskom Pchjongčchangu reprezentovalo 56 športovcov. Hry sa konali od 9. do 25. februára 2018.
Reprezentanti.
Rozhodnutím Valného zhromaždenia Slovenského olympijského výboru z 26. januára 2018 reprezentovali Slovensko títo športovci::
Výsledky slovenských športovcov.
Prehľad disciplín a výsledkov:
Vysielanie.
Verejnoprávny RTVS poskytol 200 hodín prémiového vysielacieho času a neobmedzené množstvo repríz. Je to o 50 viac, ako z predošlých hier. Oproti predošlým hrám RTVS vysielal aj hokejové zápasy. Vystúpenia slovenského tímu vysielalo naživo aj Rádio Slovensko. Programová štruktúra televízie bola počas olympiády zmenená.
Slovenské národné družstvo plážového futbalu mužov

Slovenské národné družstvo plážového futbalu mužov reprezentuje Slovensko v medzinárodných súťažiach a priateľských zápasoch v plážovom futbale. Funguje pod záštitou Slovenského futbalové zväzu (SFZ). V 2018 mu patrilo v medzinárodnom rebríčku 88. miesto.
Štatistiky.
"Aktualizované k 2.02.2018"
Klaudia Medlová

Klaudia Medlová (* 26. október 1993) je slovenská snowboardistka. Reprezentovala Slovensko na zimných olympijských hrách 2018.
Športové výsledky.
V marci 2015 sa stala prvou ženou, ktorá pristála po "double backside rodeo" a v decembri 2016 "double cork off a jump". Na X Games v Osle získala v disciplíne big air 5. miesto a v Aspene v disciplíne slopestyle 7. miesto. V zimnej verzii X Games štartovala ako prvá Slovenka.
Na X Games vo februári 2017 pretekala v disciplíne big air. Bolo to prvýkrát čo túto disciplínu absolvovali aj ženy. V disciplíne big air získala 8. miesto. Magazínom Snowboarder.com bola vyhlásená za "Women's Rookie of the Year 2017" (ženský objav sezóny).
2017/2018.
Miestenku na olympiádu si vybojovala v januári 2018 v americkom Snowmaas. Na konci januára 2018 neštartovala na X Games pre zranenie kolena a blížiacu sa olympiádu.
V januári 2018 bola potvrdená jej účasť na Zimných olympijských hrách 2018 v kórejskom Pchjongčchangu.
Majstrovstvá sveta v ľadovom hokeji 1981

Majstrovstvá sveta v ľadovom hokeji 1981 boli v poradí 47. Majstrovstvá sveta, ktoré sa konali vo Švédsku, za účasti 8 tímov. Švédsko bolo organizátorom svetového šampionátu mužov šiestykrát, keď predtým hostilo toto podujatie v rokoch 1949, 1954, 1963, 1969 a 1970. Súčasťou turnaja boli aj 58. majstrovstvá Európy. Sovietsky zväz po neúspešnej olympiáde v Lake Placid 1980 bol odhodlaný na tomto šampionáte napraviť svoju reputáciu a vyhrať turnaj.
Majstrovstvá sveta v alpskom lyžovaní 2017 – Zjazd žien

Zjazd žien bola súťaž na Majstrovstvách sveta v alpskom lyžovaní 2017 a konala sa 12. februára 2017 v St. Moritzi. vo Švajčiarsku.
Výsledky.
Preteky začali o 11:15.
Stenokardia

Stenokardia môže byť:
Heberdenova choroba

Heberdenova choroba môže byť:
Barbora Lukáčová

Barbora Lukáčová (* 28. apríl 1990, Liptovský Mikuláš) je slovenská alpská lyžiarka.
Reprezentovala Slovensko na Zimnej olympiáde 2014 v Soči. V obrovskom slalome sa umiestnila na 45. mieste.
Scachs d'amor

Scachs d'amor ("Šach lásky" v katalánčine), ktorého úplný názov je Hobra intitulada scachs d'amor feta per don Franci de Castelvi e Narcis Vinyoles e Mossen Fenollar, je názov básne ktorú napísali Francesc de Castellví, Bernat Fenollar a Narcís de Vinyoles, uverejnená vo Valencii v Španielsku koncom 15. storočia.
Báseň je koncipovaná ako šachová hra, v ktorej sa súperia Franci de Castellvi, ako Biely (v modernom šachu), (Mars"Març", Láska"Amor" a červené figúry v partii), a Narcis Vinyoles, ako Čierny (Venuša, Sláva"Gloria", a zelené figúry). Diskutujú o láske a Bernat Fenollar komentuje a stanovuje pravidlá. Otvorenie v partii by sa storočia neskôr nazývalo Škandinávska obrana. Zelená a červená sú stále používa v xiangqi, ako farby figúr.
V básni využíva hru ako alegóriu pre lásku. Jeho štruktúra je založená na šesťdesiatich štyroch stanciach (rovnaký počet ako polí na šachovnici), v každom deväť veršov. Stancie sú zoskupené tri po troch: prvá stancia v skupine predstavuje ťah Bieleho, druhá Čierneho ťah, a tretia komentár k pravidlám od rozhodcu. Tri stancie na začiatku tvoria úvod a posledná je mat.
Údajne, táto partia je prvá zdokumentovaná partia s modernými pravidlami šachu, aspoň čo sa týka ťahov dámy a strelca.
Firestone

Firestone môže byť:
Majstrovstvá sveta v ľadovom hokeji 1982

Majstrovstvá sveta v ľadovom hokeji 1982 boli v poradí 48. Majstrovstvá sveta, ktoré sa konali vo Fínsku, za účasti 8 tímov. Fínsko bolo organizátorom svetového šampionátu mužov tretíkrát, predtým hostilo toto podujatie v rokoch 1965 a 1974. Súčasťou turnaja boli aj 59. majstrovstvá Európy. Titul štvrtýkrát v rade získal Sovietsky zväz.
The Terror

The Terror je americký antologický televízny seriál, ktorý mal premiéru 25. marca 2018 na stanici AMC v USA a 29. marca 2018 na Slovensku. Prvá séria bola nakrútená podľa knižnej predlohy "Terror" od Dana Simmonsa. Druhá séria, ktorá sa odohráva v japonskom internačnom tábore, mala premiéru 12. augusta 2019.
Dej.
1. séria.
Prvá séria rozpráva udalosti Franklinovej expedície v rokoch 1845–1848, doplnené o prvky fikcie. Posádka polárnej expedície Kráľovského námorníctva na lodiach HMS Erebus a HMS Terror sa vydá do nezmapovaného územia hľadať severozápadný prejazd. Ich lode však čoskoro uviaznu a posádka musí prežiť v odľahlej zamrznutej krajine.
2. séria.
Druhá séria sa odohráva na západnom pobreží USA počas druhej svetovej vojny v japonsko-americkom internačnom tábore.
Produkcia.
V marci 2016 stanica AMC potvrdila, že objednala výrobu 10 častí seriálu "The Terror". Jedným z výkonných producentov seriálu je Ridley Scott. Väčšina seriálu sa nakrúcala v štúdiu v Budapešťi v Maďarsku, rovnako ako Scottov film Marťan z roku 2015. Seriál obsahuje veľké množstvo digitálnych špeciálnych efektov (CGI), ktoré boli použité prevažne na exteriérové arktické scény. Aby však navodili atmosféru chladu, štúdio bolo v zime otvorené poveternostným podmienkam a nakrúcalo sa aj v teplote -15°C. Niektoré scény sa nakrúcali na Chorvátskom ostrove Pag.
22. júna 2018 bola potvrdená druhá séria, ktorá má 10 častí a názov "The Terror: Infamy". Nakrúcať sa začala 14. januára 2019 vo Vancouveri a vysielať sa začnala 12. augusta 2019. Spolutvorca seriálu Alexander Woo bol showrunnerom tejto série a Max Borenstein výkonným producentom. Josef Kubota Wladyka je režisérom prvej časti druhej série.
Muriki južný

Muriki južný (iné názvy: pavučiak muriki, pavučiak miriki; lat. "Brachyteles arachnoides") je druh z čeľade pavučiakovité, ktorý obýva pobrežné lesy v brazílskych štátoch São Paulo, Rio de Janeiro a Paraná. Z dôvodu straty prirodzeného prostredia a lovu je od roku 2019 zaradený medzi kriticky ohrozené druhy, populácia podľa IUCN poklesla o najmenej 80 % za posledných 60 rokov. Samce tejto sivohnedej opice merajú bez chápavého chvosta 5578 cm, samice 4663 cm. Pavučiak muriki je aktívny cez deň a potravu tvoria listy a ovocie.
Pro Ecclesia et Pontifice

Pro Ecclesia et Pontifice () je záslužné pápežské vyznamenanie udeľované kňazom i laikom za zvláštne zásluhy, niekedy nazývané aj „Dekorácia cti“. Vyznamenanie bolo založené 17. júla 1888 pápežom Levom XIII. na pamiatku päťdesiateho výročia jeho kňazskej vysviacky. Ide o najvyššie vyznamenanie, ktoré môže pápež udeľovať aj laikom. Je jedným z vysokých ocenení, ktoré Svätý Otec udeľuje za zásluhy v službe Cirkvi a rímskeho pontifika. Z pôvodne jednorazového ocenenia vznikla tradícia. Prvým Slovákom, ktorému bolo udelené toto vyznamenanie, bol pravdepodobne katolícky kňaz Jozef Kompánek.
História.
Za pontifikátov Leva XIII. až po Pavla VI. bola stužka medailí fialová, s dvoma bielo-žltými pruhmi. Od pontifikátu sv. Jána Pavla II. sú farby stuhy už iba žlté a biele, zmenil sa tiež celkový výzor vyznamenania. Pôvodne malo vyznamenanie tri kategórie: zlatú, striebornú a bronzovú. Súčasná verzia je iba v jedinej, zlatej triede.
Evanjelický kostol v Dúžave

Evanjelický kostol v Dúžave je ľudová stavba, ktorá bola vyhlásená za národnú kultúrnu pamiatku dňa 31. mája 1963. Dúžavský kostol je jednopriestorová zrubová stavba s valbovou strechou. V interiéri sa nachádza hodnotné dobové zariadenie. 
História.
Evanjelický kostol v Dúžave pochádza pôvodne z obce Selce pri Poltári, kde si ho postavili miestni veriaci v roku 1786, po vydaní Tolerančného patentu Jozefa II., ktorý umožnil aj evanjelikom stavať si svoje chrámy. Cirkevný zbor v Selciach si neskôr postavil nový chrám a tak ten starý predal podľa záznamov za 450 zlatých do Dúžavy v roku 1807. Stavba bola rozobraná a znovu postavená na novom mieste. 
Kostol bol donedávna v zlom technickom stave a tak bolo nutné stavbu reštaurovať. Obnova bola ukončená v roku 2007. V súčasnosti sa v kostole konajú okrem evanjelických služieb Božích aj rímskokatolícke sväté omše. 
Architektúra.
Evanjelický kostol je jednoduchá jednopriestorová zrubová stavba o rozmeroch 11,2 x 7,7 m. Je postavený z dubových trámov, ktoré sú na nárožiach spájané tradičným tesárskym spojom na rybinu. Fasádá je z hlinito-vápennej omietky, hladká bez akýchkoľvek dekoratívnych prvkov. Strecha kostola je valbová, pokrytá šindľom. Okraje hrebeňa strechy sú ukončené motívom slnka, alebo hviezdy, ktorý je typický pre evanjelické kostoly na Gemeri a Malohonte. Vstup do kostola je riešený ako prostý portál s polkruhovým ukončením. 
Vnútorné zariadenie.
Zariadenie kostola predstavuje hodnotný súbor prvkov z rôznych období, zväčša starších ako je samotná stavba. Nachádza sa tu hodnotný iluzívny kazetový strop s ľudovou výmaľbou. Dovedna 42 kaziet vzniklo v roku 1747, pôvodne pre kostol v Klenovci. Jednotlivé kazety zobrazujú rôzne motívy, od štylizovaných florálnych až po výjavy biblických a historických postáv. Niektoré kazety sú doplnené o latinské nápisy. Autora výmaľby uvádza jedna z kaziet, bol ním Michael von Dall z Tisovca. Ďalej sú tu uvedené mená troch zborových funkcionárov, dokladajúce význam laikov v evanjelickom prostredí. 
Priestor kostola je lemovaný dvojstrannou maľovanou emporou na vyrezávaných stĺpoch. Zachovali sa aj pôvodné lavice s esovitými bočnicami a čiastočne dochovanou mramorážou. Centrálnym bodom priestoru je renesančno-barokový edikulový oltár z roku 1681. Ide o stĺpovú architektúru s akantovou výzdobou a kartušou v nadstavci. Oltárny obraz Obetovanie Izáka bol pravdepodobne sekundárne inštalovaný.
Milan Zemko

PhDr. Milan Zemko, CSc. (* 7. júl 1944, Čierny Balog – † 13. september 2013, Bratislava) bol slovenský historik, pôsobil ako vedecký pracovník Historického ústavu Slovenskej akadémie vied. Vo svojej práci sa zaoberal politickým systémom medzivojnového Česko-Slovenska a politickými dejinami Slovenska a medzivojnového Česko-Slovenska. Počas štúdia vstúpil do KSS. Z tejto však bol v roku 1968 vylúčený. Do politiky sa vrátil po páde komunizmu v roku 1989, keď sa v roku 1990 stal najprv poslancom Slovenskej národnej rady za VPN a následne do roku 1997 pracoval v Kancelárii prezidenta SR.
Životopis.
Narodil sa v obci Čierny Balog. V roku 1966 úspešne absolvoval Filozofickú fakultu Univerzity Komenského v Bratislave. Počas štúdia vstúpil do KSS. Na fakulte zostal pôsobiť ako interný ašpirant v odbore dejiny estetiky. V roku 1968 bol z dôvodu nesúhlasu so vstupom vojsk do Česko-Slovenska vylúčený z KSS a následne v roku 1970 aj z postgraduálneho štúdia. Od tohto obdobia nemohol publikovať. Do roku 1989 tak pôsobil na rôznych pozíciách, na konci 80. rokov 20. storočia mohol začať pôsobiť v mesačníku Slovenské pohľady. Súčasne sa snažil udržiavať kontakty s disidentmi. V roku 1986 získal titul doktor filozofie (PhDr.). Po páde komunizmu pôsobil na Filozofickej fakulte Univerzity Komenského v rokoch 1989 a 1990 ako pedagóg. V marci 1990 bol kooptovaný do Slovenskej národnej rady za Verejnosť proti násiliu. Vo voľbách v roku 1990 bol potom aj zvolený do Slovenskej národnej rady za VPN, pričom bol zvolený za podpredsedu SNR. Túto funkciu vykonával do júna 1992. Od septembra 1992 do marca 1993 pracoval v Politologickom kabinete Slovenskej akadémie vied. V roku 1993 získal za svoju činnosť Cenu SAV. V tomto roku získal tiež titul kandidát vied (CSc.). V rokoch 1993 až 1997 pracoval v pozícii riaditeľa odboru vnútornej politiky v Kancelárii prezidenta SR Michala Kováča. Súčasne bol jeho poradcom. V roku 1997 začal pracovať v Historickom ústave SAV ako samostatný vedecký pracovník na oddelení novších dejín, ktoré sa špecializuje na obdobie rokov 1918 až 1945. Špecializoval sa na politické dejiny Slovenska a medzivojnového Česko-Slovenska. V období rokov 2001 až 2005 bol člen predsedníctva SAV.
Majstrovstvá sveta v alpskom lyžovaní 2017 – Alpská kombinácia žien

Superkombinácia žien bola súťaž na Majstrovstvách sveta v alpskom lyžovaní 2017 a konala sa 10. februára 2017.
Výsledky.
Zjazd štartoval o 10:00 a slalom o 13:00.
Muriki severný

Muriki severný ("Brachyteles hypoxanthus") je druh z čeľade pavučiakovité, ktorý obýva lesy v brazílskych štátoch Bahia, Espírito Santo a Minas Gerais. Z dôvodu straty prirodzeného prostredia a lovu pre jedlo aj šport patrí od roku 2000 medzi kriticky ohrozené druhy a jeho populácia klesá. V roku 2005 žilo len 855 jedincov. Samce tejto sivohnedej opice merajú bez chápavého chvosta 5578 cm, samice 5065 cm. Muriki severný je aktívny cez deň, žerie listy a ovocie, ale napríklad aj hmyz. Skupinu tvorí až 80 opíc. Samice rodia jedno mláďa, samce po dosiahnutí pohlavnej dospelosti tlupu opúšťajú.